三國遺事 鄕歌 原文

<慕竹旨郞歌>

去隱春皆理米

毛冬居叱沙哭屋尸以憂音

阿冬音乃叱好支賜烏隱

□史年數就音墮支行齊

目煙廻於尸七史伊衣

逢烏支惡知作乎下是

郎也慕理尸心未

行乎尸道尸

蓬次叱巷中宿尸夜音有叱下是

<獻花歌>

紫布岩乎邊希

執音乎手母牛放敎遣

吾□不喩□□伊賜等

花□折叱可獻乎理音如

<安民歌>

君隱父也

臣隱愛賜尸母史也

民焉狂尸恨阿孩古爲賜尸知

民是愛尸知古如

窟理叱大□生以支所音物生

此□□惡□治良羅

此地□捨遣只於冬是去於丁

爲尸知

國惡□持以支知古如

後句

君如臣多支民隱如

爲內尸等焉

國惡太平恨音叱如

<讚耆婆郞歌>

咽鳴爾處米

露曉邪隱月羅理

白雲音逐于浮去隱安□下

沙是八陵隱汀理也中

耆郞矣□史是史藪邪

逸烏川理叱□惡希

郎也持以□如賜烏隱

心未際叱□逐內良齊

阿耶

栢史叱枝次高□好

雪是毛冬乃乎尸花判也

<處容歌>

東京明期月良

夜入伊遊行如可

入良沙寢矣見昆

脚烏伊四是良羅

二□隱吾下於叱古

二□隱誰支下焉古

本矣吾下是如馬於隱

奪叱良乙何如爲理古

<薯童謠>

善化公主主隱

他密只嫁良置古

薯童房乙

夜矣卯乙抱遣去如

<千手大悲歌>

膝□古召□

二尸掌音毛乎□內良

千手觀音叱前良中

祈以□白屋尸置內乎多

千隱手叱千隱目□

一等下叱放一等□除惡□

二于萬隱吾羅

一等沙隱賜以古只內乎叱等邪

阿邪也

吾良遣知□賜尸等焉

放冬矣用屋尸慈悲也根古

<風謠>

來如 來如 來如

來如哀反多羅

哀反多矣 徒良

功德修叱如良

來如

<願往生歌>

月下伊底亦

西方念丁去賜里遣

無量壽佛前乃

惱叱古音多可□白遣賜立

誓音深史隱尊衣希仰□

兩手集刀花乎白良

願往生 願往生

慕人有如白遣賜立

阿邪

此身遣也置遣

四十八大願成遣賜去

<兜率歌>

今日此矣 散花唱良

巴寶白乎隱 花良汝隱

直等隱心音矣 命叱使以惡只

彌勒座主陪立羅良

<祭亡妹歌>

生死路隱

此矣有阿米次□伊遣

吾隱去內如辭叱都

毛如云遣去內尼叱古

於內秋察早隱風未

此矣彼矣浮良落尸葉如

一等隱枝良出古

去奴隱處毛冬乎丁

阿也

彌陀刹良逢乎吾

道修良待是古如

<彗星歌>

舊理東尸汀叱 乾達婆矣

遊烏隱城叱□良望良古

倭理叱軍置來叱多

烽燒邪隱邊也藪耶

三花矣岳音見賜烏尸聞古

月置八切爾數於將來尸波衣

道尸掃尸星利望良古

彗星也白反也人是有叱多

後句

達阿羅浮去伊叱等邪

此也友物北所音叱彗叱只有叱故

<怨歌>

物叱好支栢史

秋察尸不冬爾屋□墮米

汝於多□行齊敎因隱

仰頓隱面矣改衣賜乎隱冬矣也

月羅理影□古理因淵之叱

行尸浪 阿叱沙矣以□如□

□史沙叱望阿乃

世理都

之叱逸烏隱□也

後句亡

<遇賊歌>

自矣心米

□史毛達只將來呑隱日

遠鳥逸ㅁㅁ過出知遣

今呑藪未去遣省如

但非乎隱焉破ㅁ主

次弗ㅁ史內於都還於尸朗也

此兵物叱沙過乎

好尸曰沙也內乎呑尼

阿耶

唯只伊吾音之叱恨隱□陵隱

安□尙宅都乎隱以多